Geir hafnar Live Earth fyrir hönd íslensku þjóðarinnar Sá fjöldi blaðaljósmynda og sjónvarpsfrétta sem birtast af forsvarsmönnum ríksistjórnarinnar í ýmsum grænum hlutverkum nú rétt fyrir kosningar s.s. við stofnun loftslagstengdra verkefna , verðlaunaafhendingar , opnun umhverfisvænna vefsvæða , gangsetningu háskólaverkefna á sviði orkurannsókna eða annarra „ grænna verkefna “ , ætti að gefa til kynna einbeittan vilja ríkisstjórnarinnar tll að sporna við losun gróðurhúsalofttegunda . Má það því teljast undarlegt að ríkisstjórn Ísland ákveði að taka ekki þátt í einum stærsta lofslagstengda menningarviðburði síðari ára Live Earth . Þann 08.01.2007 barst Geir H. Haarde forsætisráðherra Íslands bréf þar sem honum og Íslandi var formlega boðið að vera ein þeirra þjóða sem taka þátt í Live Earth tónleikaröðinni sem haldin verður þ. 07. júlí í sumar . Hinar borgirnar sem boðið var voru Rio , New York , London , Shangai , Sidney og Höfðaborg . Live Earth tónleikaröðin mun standa í 24 klst. og sent verður út frá tónleikunum til um 2 milljarða sjónvarpsáhorfanda um allan heim . Fyrirhugað var að tónleikar myndu fara fram á Miklatúni eins og Sigurrósartónleikarnir síðasta sumar . Stór númer í tónlistarheiminum voru væntanleg auk þess sem viðburðurinn hefði getað verið frábært tækifæri fyrir íslenskt tónlistarfólk til að koma sér á framfæri við umheiminn . Forsætisráðherra Íslands hafnaði boði um þátttöku Íslands í tónleikaröðinni . Nú er leitað leiða til að fjármagna tónleikana á annan hátt og ekki fyrirséð hvort að það takist í tíma .